 2 ታሕሳስ 2020 ቀዳማይ ምኒስተር ኣቢዪ ኣሕመድ ብሰኑይ ኣብ ባይቶ ኢትዮጵያ ቀሪቡ ኣብ ጉዳይ ምስ መንግስቲ ክልል ትግራይ ዝተኻየደ ኵናት መብርሂ ሂቡ ነይሩ ኣብ ባይቶ መብርሂ ካብ ዝሃበሎም ጉዳያት ሓደ ድማ ጉዳይ እቶም ብሰንኪ እዚ ጎንጺ ናብ ሱዳን ዝሰገሩ ስደተኛታት ዝምልከት እዩ ነይሩ ንሱ መንግስቲ ኢትዮጵያ ነዞም ስደተኛታት ተቐቢሉ ናብ ንቡር ናብረኦም ክመልሶም ከምዘይጽገም እዩ ተዛሪቡ ኣብ ዝሓለፉ ዓመታት ብሰንኪ ዝተርኣየ ልዑል ምምዝባል ዜጋታት ንጉዳይ ተመዛበልቲ ኣብ ምእላይ ኢትዮጵያ ልዑል ዓቕሚ ኣጥሪያ ከም ዘላ ብምግላጽ ጉዳይ እዞም ስደተኛታት ዘሻቕል ከም ዘይኮነ እዩ ኣብሪሁ ኣይተኽብድዎ ክብል ድማ ተዛሪቡ እቲ ቀዳማይ ሚኒስተር ኣብ ጉዳይ እዞም ስደተኛታት ምጥርጣር ከም ዘለዎውን ኣይሓብአን ሓደ ጸገም ግን ኣሎ ደቂ ኣንስትዮ የለዋን ህጻናት የለዉን መናእሰይ ጥራይ እዮም ስደተኛታት ተባሂሎም ዘለዉ እዞም መናእሰይ መን እዮም ዝብል ጉዳይ ግዜ ዝምልሶ እዩ ክብል ተዛሪቡ ነይሩ ቅልውላው ትግራይ - ኢትዮጵያ ቀዳማይ ሚኒስትር ኣብዪ ኣሕመድ መንዩ? 